CONVOCATORIA PARA LEVANTAMENTO DAS ACTAS PREVIAS Á OCUPACIÓN, ASÍ COMO DAS ACTAS DE PAGO OU CONSIGNACIÓN DO PREZO NA CAIXA XERAL DE DEPÓSITOS E DAS ACTAS DE OCUPACIÓN E TOMA DE POSESIÓN DOS BENS E DEREITO
ADMINISTRACIÓN LOCAL — Municipal — Poio (Outros documentos, notificacións e informacións públicas, 02/02/2015)

ANUNCIO DO CONCELLO DE POIO (PONTEVEDRA), DE CONVOCATORIA PARA LEVANTAMENTO DAS ACTAS PREVIAS Á OCUPACIÓN, ASÍ COMO DAS ACTAS DE PAGO OU CONSIGNACIÓN DO PREZO NA CAIXA XERAL DE DEPÓSITOS E DAS ACTAS DE OCUPACIÓN E TOMA DE POSESIÓN DOS BENS E DEREITOS AFECTADOS POLA OBRA DO PROXECTO PASEO MARÍTIMO “SENDA PEONIL” DE PORTO DE COVELO A PRAIA DE LAÑO. Por acordo da Xunta de Goberno Local número 12.657, en sesión celebrada o 1 de decembro de 2014, expediente de urbanismo 106/13, aprobouse definitivamente o proxecto de expropiación polo procedemento de taxación conxunta de dito proxecto, promovido polo Concello de Poio, de conformidade co disposto no artigo 144 da Lei 9/2002, de 30 de decembro, de Ordenación Urbanística e Protección do Medio Rural de Galicia. Dito acordo implica a declaración de urxencia da ocupación dos bens e dereitos afectados e o pagamento ou depósito do 10% da valoración establecida no proxecto, cos efectos previstos no artigo 52 da Lei de Expropiación Forzosa, de 16 de decembro de 1954 e concordantes do seu Regulamento de 26 de abril de 1957, e cuxos terreos adquírense polo Concello para poñelos a disposición do Ministerio de Agricultura, para que poida terminar as obras da senda peonil, xa construída entre o porto de Covelo e Praia do Laño, pasando os terreos ocupados ao dominio público. E de conformidade co disposto no artigo 52, e concordantes de dita Lei, convócase aos propietarios que figuran na relación que estará exposta no taboleiro de anuncios do Concello de Poio, para que asistan ao levantamento das Actas Previas á ocupación no lugar, día e hora que a continuación se indican: Igualmente, convócase aos interesados, titulares dos bens expropiados para que, comparezan na Casa Consistorial do Concello de Poio, o día 26 de febreiro de 12:00 a 13:00h, para levantamento das actas de pago ou depósito previo do 10% da valoración que consta no proxecto aprobado, coa advertencia de que senón compareceran, procederase á consignación do 10% da valoración na Caixa Xeral de Depósitos da Delegación Provincial do Ministerio de Economía e Facenda. E convocando igualmente aos titulares de ditos bens para o día 5 marzo de 12:00 a 13:00h, para o levantamento das actas de ocupación e toma de posesión das fincas expropiadas. Ademais dos medios antes citados, darase conta do sinalamento para ditos actos aos interesados, mediante citación individual e a través da inserción do correspondente anuncio no Boletín Oficial da Provincia de Pontevedra, no Diario de Pontevedra e no Faro de Vigo, e no Boletín Oficial do Estado. Advírtese aos interesados que a dito acto deberán comparecer os titulares dos bens e dereitos que se afectan, persoalmente ou representados por persoa debidamente autorizada, aportando os documentos acreditativos da súa titularidade e o último recibo do Imposto sobre Bens Inmobles Rústicos, podendo facerse acompañar, á súa costa, de peritos e notario. Estas publicacións, de conformidade co disposto no artigo 59.5 da lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirá como notificación ós posibles interesados non identificados, ós titulares de bens e dereitos afectados que sexan descoñecidos e a aqueles de quen se ignore o seu paradeiro. Entenderanse as dilixencias co Ministerio Fiscal, tal como se lle comunicou, ao non haber comparecido no expediente de expropiación os titulares dos terreos ocupados. Os planos parcelarios e a relación de interesados e de bens afectados poderán ser consultados no Servizo de Urbanismo do Concello de Poio, en días hábiles e horas de oficina. Poio a 26 de xaneiro de 2015.—O Alcalde, Luciano Sobral Fernández